Krishtianu Ronaldu Golden Foot—2020 sovrini uchun kurashda Leo Messini ortda qoldirdi

“Yuventus” hujumchisi Krishtianu Ronaldu Golden Foot—2020 mukofotiga loyiq ko‘rildi.

Muxlislar o‘rtasida o‘tkazilgan so‘rovnoma natijalariga ko‘ra, portugaliyalik futbolchi g‘olib bo‘lgan. Bu sovrin har yili futbol rivojiga hissa qo‘shgan o‘yinchilarga topshiriladi.
Ushbu sovrin uchun shuningdek, Lionel Messi (“Barselona”), Robert Levandovski (“Bavariya”), Serxio Ramos (“Real”), Arturo Vidal (“Inter”), Xerard Pike (“Barselona”), Muhammad Saloh (“Liverpul”), Neymar (PSJ), Serxio Aguero (“Manchester Siti”) va Jorjio Kyellini (“Yuventus”) kabi o‘yinchilar da’vogarlik qilgandi.
Shuningdek, “Yuventus” prezidenti Andrea Anyelli faoliyatidagi yutuqlari uchun Golden Foot Prestige sovriniga loyiq ko‘rildi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!